Tak som sa pustil do pátrania po názve tohoto prameňa keďže som to aj tak chcel urobiť už dávno a táto zmena ma k tomu dokopala.
Pýtal som sa vo Facebookovej skupine "Bardejov kedysi a dnes" ktorá je veľmi aktívna a venuje sa histórii Bardejova a jeho okolia. Ale prekvapivo nikto presne nevedel, ako sa ten prameň volá, ľudia si pamätali vlastne to čo som si pamätal ja - že to je zrejme tiež "Ľudový prameň" a že tam vyviera asi hlavný prameň, to bol zhruba konsenzus.
Nakoniec to rozlúskla až pani ktorá sa venuje histórii Bardejovských kúpeľov ktorá vytiahla fotku z Rakúsko-Uhorska z Maďarského národného múzea ktorá potvrdila, že ten prameň sa naozaj volá "Ľudový prameň" (no nevedela povedať, aký prameň tam vyviera). Rovnako si to pamätajú aj starý kúpeľčania.
Odkiaľ sa vzal "Ľudovítov prameň" to neviem, pokiaľ viem tak taký prameň ani v Bardejovských kúpeľoch nie je. Aj názov je zvláštny, pramene majú väčšinou mená ako Anna, Klára, Alexander, ... teda to by skôr sedel názov "Ľudovít". No možno to je skomolenina názvu "Ľudový prameň" -> "Ľudovítov prameň".
Premenoval by som to teda "Ľudový prameň". No keďže hneď vedľa sa nachádza tak isto "Ľudový prameň" a ten je oveľa známejší, možno by bolo lepšie zvoliť niečo ako "Pôvodný ľudový prameň" alebo "Starý ľudový prameň"

Linky (aj keď skupina je myslím privátna):
Moja pôvodná otázka: https://www.facebook.com/groups/bjkedysiadnes/permalink/3997945723780610/

Odpoveď od pani s historickou fotografiou: https://www.facebook.com/groups/bjkedysiadnes/permalink/3999087786999737/

PS: Ešte napíšem na Bardejovské kúpele a.s. či o tom niečo nevedia, ktovie, možno to fakt začali premenovávať